Lahden Seudun Kehitys Ladec

Lahden Seudun Kehitys Ladec on Lahden seudun elinkeinoyhtiö, jonka rahoittajakuntia ovat Asikkala, Hartola, Hollola, Iitti, Lahti, Orimattila ja Padasjoki. Yrityksellä on runsas 30 työntekijää ja yhtiön liikevaihto on noin 3,5 milj. euroa (2019).

Ladec aloitti toimintansa 1.1.2013, kun Lahden tiede- ja yrityspuisto Oy:n, Lahden alueen uusyrityskeskus ry:n toiminnot sekä osa Lahden alueen kehittämisyhtiö Oy Lakesin toiminnoista yhdistettiin. 

Ladec kehittää Lahden seudun elinkeinoelämän kasvun edellytyksiä sekä markkinoi seutua vetovoimaisena yritysympäristönä. Ladec neuvoo ja auttaa maksutta toiminta-alueensa (Asikkala, Hartola, Hollola, Iitti, Lahti, Orimattila, Padasjoki) yrittäjiä ja yrityksiä kaikissa yrityksen perustamiseen, kasvuun, kehittämiseen ja kansainvälistymiseen sekä Lahden seudulle sijoittumiseen liittyvissä asioissa.

Lähteet

Aiheesta muualla 
Yrityksen sivusto
 Valtion ja Lahden kaupunkiseudun välinen kasvusopimus 2013-2015, TEM 20.12.2013

Lahtelaiset yritykset
Asikkala
Hartola
Hollola
Iitti
Orimattila
Padasjoki